BIG NEWS: ಕೊರೊನಾಗೆ ಮತ್ತೊಂದು ರಾಮಬಾಣ ರೆಡಿ DRDO ಅಭಿವೃದ್ದಿಪಡಿಸಿರುವ 2ಡಿಜಿ ಔಷಧಿ ಬಿಡುಗಡೆ ಕೊರೊನಾ ವೈರಸ್ ವಿರುದ್ಧ ನಿರ್ಣಾಯಕ ಪಾತ್ರ ವಹಿಸಲಿರುವ, ರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆ ತಯಾರಿಸಿರುವ 2 ಡಿಜಿ ಔಷಧಿ ಬಿಡುಗಡೆಯಾಗಿದೆ. ಔಷಧವನ್ನು ರಕ್ಷಣಾ ಸಚಿವ ರಾಜನಾಥ್ ಸಿಂಗ್ ಮತ್ತು ಕೇಂದ್ರ ಆರೋಗ್ಯ ಸಚಿವ ಡಾ. ಹರ್ಷ್ ವರ್ಧನ್ ಬಿಡುಗಡೆ ಮಾಡಿದ್ದಾರೆ. ಡಿಆರ್ಡಿಒ ಪ್ರಕಾರ, 2ಡಿಯೋಕ್ಸಿಡಿಗ್ಲೂಕೋಸ್ ಔಷಧಿಯನ್ನು, ಐಎನ್ಎಂಎಎಸ್, ಡಾ. ರೆಡ್ಡಿ ಲ್ಯಾಬ್ ನಲ್ಲಿ ಪ್ರಯೋಗ ಮಾಡಲಾಗಿದೆ. ಯಶಸ್ವಿ ಕ್ಲಿನಿಕಲ್ ಪ್ರಯೋಗದ ನಂತ್ರ ಡ್ರಗ್ ಕಂಟ್ರೋಲರ್ ಜನರಲ್ ಆಫ್ ಇಂಡಿಯಾ, ಔಷಧಿಯನ್ನು ತುರ್ತು ಪರಿಸ್ಥಿತಿಯಲ್ಲಿ ಬಳಸಲು ಅನುಮೋದಿಸಿತು. ಈ ಔಷಧಿ ಸಾಚೆಟ್ನಲ್ಲಿ ಲಭ್ಯವಾಗಲಿದೆ. ರೋಗಿಗಳು ಇದನ್ನು ನೀರಿನಲ್ಲಿ ಕರಗಿಸಿ ಕುಡಿಯಬೇಕಾಗುತ್ತದೆ. ಗ್ಲೂಕೋಸ್ ಆಧಾರಿತ ಈ ಔಷಧಿಯನ್ನು ಸೇವಿಸುವುದರಿಂದ ಕೊರೊನಾ ರೋಗಿಗಳು ಕೃತಕ ಆಕ್ಸಿಜನ್ ಹೆಚ್ಚು ಅವಲಂಬಿಸಬೇಕಾಗಿಲ್ಲ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಅವರು ಶೀಘ್ರದಲ್ಲೇ ಗುಣಮುಖರಾಗುತ್ತಾರೆ. ಕ್ಲಿನಿಕಲ್ ಪ್ರಯೋಗದ ಸಮಯದಲ್ಲಿಯೂ ಈ ಔಷಧಿಯನ್ನು ನೀಡಿದ ಕೊರೊನಾ ರೋಗಿಗಳ ಆರ್ಟಿಪಿಸಿಆರ್ ವರದಿ ಶೀಘ್ರದಲ್ಲೇ ನಕಾರಾತ್ಮಕವಾಗಿದೆ. ಈ ಔಷಧವು ನೇರವಾಗಿ ವೈರಸ್ನಿಂದ ಪ್ರಭಾವಿತವಾದ ಜೀವಕೋಶಗಳನ್ನು ಸೇರುತ್ತದೆ. ವೈರಸ್ ಶಕ್ತಿಯ ಉತ್ಪಾದನೆಯನ್ನು ನಿಲ್ಲಿಸುತ್ತದೆ. ವೈರಸ್ ಬೆಳೆಯದಂತೆ ತಡೆಯುತ್ತದೆ. ಶೀಘ್ರದಲ್ಲೇ ಇದು ಇಡೀ ದೇಶದಲ್ಲಿ ಲಭ್ಯವಾಗಲಿದೆ.